stanford-oval/wikipedia huggingface dataset:
Metal Heaven
Yhtyeet

Alyson Avenue
Altaria
Audiovision
Biss
Burning Point
Cloudscape
Dark Sky
Deacon Street
Divinefire
Eden Lost
Frontline
Heartbreak Radio
Higher Ground
Legs Diamond
Millenium
Phenomena
Platitude!
Richard Andersson
S.I.N.
Saidian
Second Heat
Unchain
Mike Barrett

| Mike Barrett |
| --- | --- |
 Barrett vuoden 1972 aikoihin.
Henkilötiedot
Koko nimi:  Michael Thomas Barrett
Syntynyt: 5. syyskuuta 1943 Montgomery, Länsi-Virginia, Yhdysvallat
Kuollut: 8. elokuuta 2011 (67 vuotta) Nashville, Tennessee, Yhdysvallat
Kansalaisuus:   Yhdysvallat
Koripalloilija
Lempinimi:  Mike, Bird Man
Pelipaikka:  Takamies
Pituus:  188 cm
Paino:  70 kg
Pelaajaura
Yliopistojoukkueet
1961–1965:  West Virginia Tech
Seurajoukkueet
1969–1971 1972–1973:  Washington Caps/Virginia Squires San Diego Conquistadors
Maajoukkueet
1967–1968:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | México 1968 |  |  |
Michael Thomas "Mike" Barrett (5. syyskuuta 1943 Montgomery, Länsi-Virginia – 8. elokuuta 2011 Nashville, Tennessee) oli yhdysvaltalainen koripalloilija ja olympiavoittaja. "Bird Man" -lempinimellä tunnettu Barrett pelasi ABA:ssa vuosina 1969–1973.
Takamiehenä pelannut Barrett oli mukana Yhdysvaltain vuoden 1967 MM-kilpailuissa neljänneksi sijoittuneessa joukkueessa. Seuraavana vuonna hän pelasi Méxicon kesäolympialaisissa kultaa voittaneessa joukkueessa kaikissa sen yhdeksässä ottelussa. Seuratasolla Barrett pelasi ABA:ssa vuosina 1969–1973.
Barrett kuoli 8. elokuuta 2011 67-vuotiaana pitkällisen sairauden jälkeen Nashvillessä, Tennesseen osavaltiossa.
Matti Mäki-Kokkila

Matti Mäki-Kokkila (s. 1983) on suomalainen radiojuontaja. Mäki-Kokkila on toiminut Bauer Median Radio SuomiRock -kanavan iltapäiväjuontajana sen lanseerauksesta 31.10.2016 lähtien.
Aiemmin Mäki-Kokkila työskenteli Radio Cityllä.
Melissa Caballero

Melissa Caballero Ayasse (s. 5. tammikuuta 1985 Barcelona) on espanjalainen uimari, joka saavutti hopeaa 4 x 200 metrin vapaauintiviestissä pitkän radan EM-kilpailuissa 2002. Lisäksi hän on voittanut pronssia 400 metrin vapaauinnissa lyhyen radan EM-kilpailuissa 2003. Hän osallistui Kesäolympialaisiin 2004, joissa hän ui 4 x 200 metrin vapaauintiviestissä kuudenneksi, yhdessä Tatiana Rouban, Erika Villaécijan, ja Arantxa Ramosin kanssa. Lisäksi hän oli 4 x 100 metrin vapaauintiviestissä neljästoista.
Luettelo Pokémon-lajeista (722–750)

Pokémon-tuotesarjassa on 898 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.
Tässä luettelossa on listattuna Pokémon-pelisarjan seitsemännen sukupolven 29 ensimmäistä Pokémon-lajia siinä järjestyksessä missä ne esitellään sarjan Pokédex-tietokannassa.
Rowlet

| 0 | 1 | 2 | 3 |
| --- | --- | --- | --- |
| Numero: 722 | Tyyppi: ruoho/ lento | Edellinen muoto: Ei ole | Seuraava muoto: Dartrix |
Rowlet on pöllöä muistuttava ruoho- ja lentotyypin pokémon, joka on yksi Alolan kolmesta aloituspokémoneista. Se kehittyy Dartrixiksi.
Dartrix

| 0 | 1 | 2 | 3 |
| --- | --- | --- | --- |
| Numero: 723 | Tyyppi: ruoho/ lento | Edellinen muoto: Rowlet | Seuraava muoto: Decidueye |
Dartrix on ruoho- ja lentotyypin pöllöä muistuttava pokémon. Se kehittyy Rowletista ja kehittyy Decidueyeksi.
Decidueye

| 0 | 1 | 2 | 3 |
| --- | --- | --- | --- |
| Numero: 724 | Tyyppi: ruoho/ haamu | Edellinen muoto: Dartrix | Seuraava muoto: Ei ole |
Decidueye on ruoho- ja lentotyypin pokémon, joka kehittyy Dartrixista.
Litten

| 0 | 1 | 2 | 3 |
| --- | --- | --- | --- |
| Numero: 725 | Tyyppi: tuli | Edellinen muoto: Ei ole | Seuraava muoto: Torracat |
Litten on tulityypin kissaa muistuttava pokémon. Se on yksi kolmesta Alolan aloituspokémoneista. Litten kehittyy Torracatiksi.
Torracat

| 0 | 1 | 2 | 3 |
| --- | --- | --- | --- |
| Numero: 726 | Tyyppi: tuli | Edellinen muoto: Litten | Seuraava muoto: Incineroar |
Torracat on kissaeläintä muistuttava tulityypin pokémon, joka kehittyy Littenistä ja kehittyy Incineroariksi.
Incineroar

| 0 | 1 | 2 | 3 |
| --- | --- | --- | --- |
| Numero: 727 | Tyyppi: tuli/ pimeys | Edellinen muoto: Torracat | Seuraava muoto: Ei ole |
Incineroar on tuli- ja pimeystyypin pokémon, joka kehittyy Torracatista ja on Littenin viimeinen kehitysmuoto. Incineroar muistuttaa sekä tiikeriä että painijaa. Tulihyökkäykset tulevat sen liekehtivästä vyöstä.
Popplio

| 0 | 1 | 2 | 3 |
| --- | --- | --- | --- |
| Numero: 728 | Tyyppi: vesi | Edellinen muoto: Ei ole | Seuraava muoto: Brionne |
Popplio on vesityypin sirkushyljettä muistuttava pokémon, joka on yksi Alolan kolmesta aloituspokémoneista. Se kehittyy Brionneksi.
Brionne

| 0 | 1 | 2 | 3 |
| --- | --- | --- | --- |
| Numero: 729 | Tyyppi: vesi | Edellinen muoto: Popplio | Seuraava muoto: Primarina |
Brionne on vesityypin pokémon, joka kehittyy Poppliosta ja kehittyy Primarinaksi.
Primarina

| 0 | 1 | 2 | 3 |
| --- | --- | --- | --- |
| Numero: 730 | Tyyppi: vesi/ keiju | Edellinen muoto: Brionne | Seuraava muoto: Ei ole |
Primarina on vesi- ja keijutyypin pokémon, joka kehittyy Brionnesta ja on Popplion viimeinen kehitysmuoto. Primarina muistuttaa merenneitoa ja osaa laulaa kauniisti. Primarinan erikoisliike Sparkling Aria voi parantaa muita Pokemoneja palovammoista.
Pikipek

| 0 | 1 | 2 | 3 |
| --- | --- | --- | --- |
| Numero: 731 | Tyyppi: normaali/ lento | Edellinen muoto: Ei ole | Seuraava muoto: Trumbeak |
Pikipek on normaali- ja lentotyypin Pokémon, joka kehittyy Trumbeakiksi.
Trumbeak

| 0 | 1 | 2 | 3 |
| --- | --- | --- | --- |
| Numero: 732 | Tyyppi: normaali/ lento | Edellinen muoto: Pikipek | Seuraava muoto: Toucannon |
Trumbeak on normaali- ja lentotyypin Pokémon, joka kehittyy Pikipekistä ja kehittyy Toucannoniksi.
Toucannon

| 0 | 1 | 2 | 3 |
| --- | --- | --- | --- |
| Numero: 733 | Tyyppi: normaali/ lento | Edellinen muoto: Trumbeak | Seuraava muoto: Ei ole |
Toucannon on normaali- ja lentotyypin Pokémon, joka kehittyy Trumbeakista.
Yungoos

| 0 | 1 | 2 | 3 |
| --- | --- | --- | --- |
| Numero: 734 | Tyyppi: normaali | Edellinen muoto: Ei ole | Seuraava muoto: Gumshoos |
Yungoos on normaalityypin Pokémon, joka kehittyy Gumshooksiksi.
Gumshoos

| 0 | 1 | 2 | 3 |
| --- | --- | --- | --- |
| Numero: 735 | Tyyppi: normaali | Edellinen muoto: Yungoos | Seuraava muoto: Ei ole |
Gumshoos on normaalityypin Pokémon, joka kehittyy Yungoosista.
Grubbin

| 0 | 1 | 2 | 3 |
| --- | --- | --- | --- |
| Numero: 736 | Tyyppi: hyönteis | Edellinen muoto: Ei ole | Seuraava muoto: Charjabug |
Grubbin on hyönteistyypin Pokémon, joka kehittyy Charhabugiksi.
Charjabug

| 0 | 1 | 2 | 3 |
| --- | --- | --- | --- |
| Numero: 737 | Tyyppi: hyönteis/ sähkö | Edellinen muoto: Grubbin | Seuraava muoto: Vikavolt |
Charjabug on hyönteis- ja sähkötyypin Pokémon, joka kehittyy Grubbinista ja kehittyy Vikavoltiksi.
Vikavolt

| 0 | 1 | 2 | 3 |
| --- | --- | --- | --- |
| Numero: 738 | Tyyppi: hyönteis/ sähkö | Edellinen muoto: Charjabug | Seuraava muoto: Ei ole |
Vikavolt on hyönteis- ja sähkötyypin Pokémon, joka kehittyy Charjabugista.
Crabrawler

| 0 | 1 | 2 | 3 |
| --- | --- | --- | --- |
| Numero: 739 | Tyyppi: taistelu | Edellinen muoto: Ei ole | Seuraava muoto: Crabominable |
Crabrawler on taistelutyypin Pokémon, joka kehittyy Crabominableksi.
Crabominable

| 0 | 1 | 2 | 3 |
| --- | --- | --- | --- |
| Numero: 740 | Tyyppi: taistelu/ jää | Edellinen muoto: Crabrawler | Seuraava muoto: Ei ole |
Crabominable on taistelu- ja jäätyypin Pokémon, joka kehittyy Crabrawlerista.
Oricorio

| 0 | 1 | 2 |
| --- | --- | --- |
| Numero: 741 | Tyyppi: tuli, sähkö, meedio, kummitus/ lento | Ei kehity |
Oricorio on tuli, sähkö, meedio tai kummitus- ja lentotyypin Pokémon, jolla ei ole kehitysmuotoja, mutta jokaisella Alolan saarella on omanlainen Oricorio. Ulkomuoto ja tyypitys riippuvat täysin siitä mitä mettä se juo.
Cutiefly

| 0 | 1 | 2 | 3 |
| --- | --- | --- | --- |
| Numero: 742 | Tyyppi: hyönteis/ keiju | Edellinen muoto: Ei ole | Seuraava muoto: Ribombee |
Cutiefly on hyönteis- ja keijutyypin Pokémon, joka kehittyy Ribombeeksi.
Ribombee

| 0 | 1 | 2 | 3 |
| --- | --- | --- | --- |
| Numero: 743 | Tyyppi: hyönteis/ keiju | Edellinen muoto: Cutiefly | Seuraava muoto: Ei ole |
Ribombee on hyönteis- ja keijutyypin Pokémon, joka kehittyy Cutieflystä.
Rockruff

| 0 | 1 | 2 | 3 |
| --- | --- | --- | --- |
| Numero: 744 | Tyyppi: kivi | Edellinen muoto: Ei ole | Seuraava muoto: Lycanrock |
Rockruff on kivityypin Pokémon, joka kehittyy Lycanrockiksi. Se muistuttaa ulkoisesti koiranpentua ja sillä onkin reviirikiistaa Growlithen kanssa. Rockruff osoittaa hellyyttä hieromalla kaulassaan olevilla kivillä kouluttajaansa.
Lycanroc

| 0 | 1 | 2 | 3 |
| --- | --- | --- | --- |
| Numero: 745 | Tyyppi: kivi | Edellinen muoto: Rockruff | Seuraava muoto: Ei ole |
Lycanroc on kivityypin Pokémon, joka kehittyy Rockruffista. Se muistuttaa sutta. Riippuen siitä mihin vuorokauden aikaan Rockruff kehittyy, Lycanrocilla on kolme vaihtoehtoista ulkonäköä; Keskipäivän-, Yön- ja Hämärämuoto.
Wishiwashi

| 0 | 1 | 2 |
| --- | --- | --- |
| Numero: 746 | Tyyppi: vesi | Ei kehity |
Wishiwashi on vesityypin Pokémon, jolla ei ole kehitysmuotoja, mutta saavuttaessan tason 20 se voi muuttua ottelun ajaksi Schooling-muotoon. Yksin Wishiwashi on heikko, mutta kun niitä on useita satoja Schooling-muodossa se on voimakas vastus.
Mareanie

| 0 | 1 | 2 | 3 |
| --- | --- | --- | --- |
| Numero: 747 | Tyyppi: myrkky/ vesi | Edellinen muoto: Ei ole | Seuraava muoto: Toxapex |
Mareanie on myrkky- ja vesityypin Pokémon, joka kehittyy Toxapexiksi. Mareanie syö mielellään Corsolan oksia.
Toxapex

| 0 | 1 | 2 | 3 |
| --- | --- | --- | --- |
| Numero: 748 | Tyyppi: myrkky/ vesi | Edellinen muoto: Mareanie | Seuraava muoto: Ei ole |
Toxapex on myrkky- ja vesityypin Pokémon, joka kehittyy Mareaniesta.
Mudbray

| 0 | 1 | 2 | 3 |
| --- | --- | --- | --- |
| Numero: 749 | Tyyppi: maa | Edellinen muoto: Ei ole | Seuraava muoto: Mudsdale |
Mudbray on maatyypin Pokémon, joka kehittyy Mudsdaleksi.
Mudsdale

| 0 | 1 | 2 | 3 |
| --- | --- | --- | --- |
| Numero: 750 | Tyyppi: maa | Edellinen muoto: Mudsbray | Seuraava muoto: Ei ole |
Mudsdale on maatyypin Pokémon, joka kehittyy Mudsbraysta.
Aiheesta muualla

Pokémon-lajit
| --- | --- |
1. sukupolvi: Luettelo · (1–20) · (21–40) · (41–60) · (61–80) · (81–100) · (101–120) · (121–151)
2. sukupolvi: Luettelo · (152–180) · (181–200) · (201–220) · (221–251)
3. sukupolvi: Luettelo · (252–280) · (281–300) · (301–320) · (321–340) · (341–360) · (361–386)
4. sukupolvi: Luettelo · (387–400) · (401–420) · (421–440) · (441–460) · (461–480) · (481–493)
5. sukupolvi: Luettelo · (494–520) · (521–540) · (541–560) · (561–580) · (581–600) · (601–620) · (621–649)
6. sukupolvi: Luettelo · (650–660) · (661–680) · (681–700) · (701–721)
7. sukupolvi: Luettelo · (722–750) · (751–770) · (771–790) · (791–809)
8. sukupolvi: Luettelo · (810–839) · (840–869) · (870–898)
Nuorhegeliläisyys

Friedrich Engelsin karikatyyri nuorhegeliläisestä Die Freien -piiristä, johon kuuluivat hänen lisäkseen muiden muassa Max Stirner, Bruno Bauer, Arnold Ruge ja Karl Marx.
Nuorhegeliläiset eli vasemmistohegeliläiset olivat saksalaisen filosofin G. W. F. Hegelin seuraajia, jotka tulkitsivat hänen ajatteluaan niin, että sen saattoi katsoa tukevan uudistusvaatimuksia politiikassa ja uskonnossa. Nuorhegeliläisiin kuului Berliinin yliopiston opiskelijoita ja nuoria professoreja, jotka vastustivat valtavirran vanhahegeliläisyyttä. Vanhahegeliläiset pitivät hallussaan yliopiston ja hallinnon merkittävimpiä akateemisia oppituoleja ja muita keskeisiä virkoja.
Filosofia

Vanhahegeliläiset katsoivat, että historiallisen dialektiikan sarja oli päättynyt ja Preussin valtio sellaisena kuin se oli, oli kaiken siihenastisen yhteiskunnallisen kehityksen huipentuma. Nuorhegeliläiset sen sijaan uskoivat, että edelleen oli tulossa uusia dialektisia muutoksia, ja katsoivat, että tuon ajan Preussi oli kaukana täydellisestä. Esimerkkeinä he käyttivät alempien luokkien köyhyyttä, valtion harjoittamaa sensuuria sekä ei-luterilaisten vainoamista.
Nuorhegeliläiset tulkitsivat, että koko valtiokoneisto vaati itselleen legitimiteettiä uskonnollisten opinkappaleiden perusteella. Vaikka ajatuksen taustalla oli luterilaisuuden vahva asema ajan Preussissa, nuorhegeliläiset katsoivat, että teoria oli sovellettavissa mihin tahansa valtioon, jota tuki mikä tahansa uskonto. Kaikki lait perustuivat heidän mukaansa loppujen lopuksi uskonnollisiin opinkappaleisiin.
Sen vuoksi uskonnon filosofisia perusteita vastaan hyökkääminen oli keskeistä nuorhegeliläisten pyrkimyksessä kaivaa maata turmeltuneeksi ja despoottiseksi koetun valtiokoneiston alta. Näin nuorhegeliläisistä tuli ensimmäisiä ei-uskonnollisia raamattuoppineita sitten Baruch Spinozan ja hänen Tractatus theologico-politicuksensa.
Nuorhegeliläiset eivät olleet radikaalien yhteiskunnallisten ja uskontoa koskevien näkemystensä vuoksi yliopistomaailmassa suosittuja. Bruno Baueria kiellettiin opettamasta vuonna 1842, ja Karl Marx ja monet muut opiskelijat saivat varoituksia, ettei heidän kannata jättää väitöksiään tarkastettavaksi Berliinin yliopistoon, koska heidän huonon maineensa vuoksi ne saisivat varmasti huonon vastaanoton.
Nuorhegeliläisiä > Keskeisiä jäseniä > David Strauss

David Strauss kirjoitti teoksen Das Leben Jesu (Jeesuksen elämä), jossa hän esitti, että Jeesuksen alkuperäisiä opetuksia oli vähitellen vääristelty ja väännelty poliittisin tarkoitusperin. Strauss esitti, että Jeesuksen alkuperäinen viesti oli suunnattu yhteiskunnan köyhille ja sorretuille, ei vallanpitäjille. Vallanpitäjät olivat kuitenkin anastaneet opetukset manipuloidakseen ja sortaakseen maailman kansoja, lupaamalla heille palkkion tuonpuoleisessa, jos he pysyvät yhteiskunnallisessa asemassaan ja pidättäytyvät levottomuuksista ja kapinoinnilta rikkaita vastaan. Se oli Straussin mukaan täysin ristiriidassa Jeesuksen opetusten kanssa: Jeesus johti köyhien massojen liikettä. Siksi valtionuskonto oli Straussin mukaan pätemätön.
Nuorhegeliläisiä > Keskeisiä jäseniä > Bruno Bauer

Bruno Bauer meni pidemmälle ja väitti, että koko kertomus Jeesuksesta oli myytti. Hän ei löytänyt yhtään mainintaa ”Yeshua Nasaretilaisesta” tuntemistaan säilyneistä roomalaisista aikakirjoista. (Myöhempi tutkimus on löytänyt mainintoja muun muassa Tacitukselta ja Josephukselta, vaikkakin historioitsijat ovat erimielisiä niiden aitoudesta; katso Jeesuksen historiallisuus.) Bauer väitti, että lähes kaikkiin merkittäviin historiallisiin antiikin aikaisiin henkilöihin on viittauksia muissa teoksissa (esimerkiksi Aristofanes pilkkasi Sokratesta näytelmissään), mutta koska hän ei kyennyt löytämään viittauksia Jeesukseen, hän katsoi, että koko kertomus Jeesuksesta oli keksitty.
Nuorhegeliläisiä > Keskeisiä jäseniä > Ludwig Feuerbach

Ludwig Feuerbach kirjoitti teoksen Das Wesen des Christentums, joka oli psykologinen profiili uskovasta. Hän väitti, että uskoville annetaan oppi, joka kannustaa projisoimaan fantasioita todellisuuteen. Hänen mukaansa uskovia kannustetaan uskomaan ihmeisiin ja idealisoimaan kaikki heikkoutensa kuvittelemalla kaikkivaltias, kaikkitietävä, kuolematon Jumala, joka edustaa kaikkien inhimillisten vikojen ja puutteiden vastakohtaa.
Nuorhegeliläisiä > Keskeisiä jäseniä > Karl Neuwerck

Karl Neuwerck oli hegeliläisen filosofian luennoija Berliinin yliopistossa. Hän menetti opetusoikeutensa yhdessä Bruno Bauerin kanssa vuonna 1842.
Nuorhegeliläisiä > Keskeisiä jäseniä > Arnold Ruge

Arnold Ruge kannatti vapaata ja yhdistynyttä Saksaa. Hän oli yhtä mieltä Hegelin kanssa siitä, että historia oli edistystä kohti vapauden toteutumista ja että vapaus saavutetaan valtiossa luomalla järjellinen yleistahto. Samaan aikaan hän arvosteli Hegeliä siitä, että tämä oli esittänyt historian tulkinnan, jossa tulevaisuus oli siinä mielessä suljettu, ettei uudistuksille jäänyt tilaa.
Nuorhegeliläisiä > Keskeisiä jäseniä > Max Stirner

Max Stirner liikkui silloin tällöin nuorhegeliläisissä piireissä, mutta hänellä oli ajatuksia, jotka olivat osittain päinvastaisia. Hän satirisoi ja pilkkasi nuorhegeliläisiä nominalistisessa teoksessaan Der Einzige und Sein Eigentum.
Nuorhegeliläisiä > Nuorempia jäseniä > Karl Marx

Karl Marx suhtautui aluksi suopeasti nuorhegeliläiseen tapaan hyökätä kristinuskoa vastaan ja kaivaa maata Preussin vallanpitäjien jalkojen alta. Myöhemmin hän kuitenkin muodosti poikkeavia ajatuksia ja erosi nuorhegeliläisistä. Hän hyökkäsi näitä kohtaan sellaisissa teoksissaan kuin Die deutsche Ideologie. Marx päätteli, ettei vallanpitäjien vallan perusta ole uskonto vaan pääoman eli maan, rahan ja tuotantovälineiden, omistajuus. Marx katsoi, että uskonto oli vain savuverho, jonka tarkoituksena on peittää todellinen vallan perusta. Hänen mukaansa uskonto on alistetun proletariaatin välttämätön kainalosauva, kansan oopiumia.
Nuorhegeliläisiä > Nuorempia jäseniä > Friedrich Engels

Friedrich Engels kirjoitti yhdessä Karl Marxin kanssa Kommunistisen manifestin.
Nuorhegeliläisiä > Nuorempia jäseniä > August von Cieszkowski

August Cieszkowski keskittyi Hegelin näkemykseen maailmanhistoriasta ja uudisti sitä paremmin yhteensopivaksi hegeliläisen filosofian itsensä kanssa jakamalla sen menneisyyteen, nykyhetkeen ja tulevaisuuteen. Teoksessaan Historiosophie (1838) Cieszkowski väittää, että olemme edenneet taiteesta (menneisyys), joka oli todellisen tarkastelua, filosofiaan (nykyhetki), joka oli ideaalin tarkastelua. Koska Hegelin filosofia oli filosofian täydellistymistä, filosofian aika oli täyttynyt ja uusi aika koittanut – tulevaisuus oli toiminnan aika.
Nuorhegeliläisiä > Nuorempia jäseniä > Muita jäseniä

Edgar Bauer
Karl Schmidt
Käännös suomeksi
Matti Lähteenmäki

Matti Lähteenmäki (s. 1962) on suomalainen pesäpallotuomari.
Loimaalta kotoisin oleva Lähteenmäki on yksi Superpesiksen arvostetuimmista syöttötuomareista, ja hän on usein tuominnut kauden ratkaisuotteluita tuomariparinsa Antti Aineen kanssa. Ensimmäisen pääsarjaottelunsa Lähteenmäki tuomitsi vuonna 1995.
Lähteenmäestä tuli kaudella 2012 Superpesiksen historian ensimmäinen yli 400 ottelua viheltänyt tuomari.
Saavutukset

Pesäpallotuomarina
Vuoden tuomari (4): 1998, 2001, 2013, 2015
Kultainen pilli (5): 2005, 2012, 2013, 2014, 2015
Miesten Itä-Länsi-tuomari (2): 1999, 2013
Naisten Itä-Länsi-tuomari: 2003
Matti Luoma-aho

Matti Luoma-aho (26. joulukuuta 1885 Alajärvi − 27. joulukuuta 1943 Helsinki) oli suomalainen Maalaisliiton kansanedustaja 1939–1943. Eduskunnassa Luoma-aho oli Lakivaliokunnan, Sivistysvaliokunnan, Suuren valiokunnan ja Talousvaliokunnan jäsen. Luoma-aho oli varsinaiselta ammatiltaan maanviljelijä. Maanviljelyn ohella hän hoiti poliisikonstaapelin virkaa Alajärven nimismiespiirissä 1918–1937.
Kirkolliskokoukseen hän osallistui Kauhavan rovastikuntaan kuuluvan Alajärven maallikkoedustajana vuosina 1933, 1938 ja 1943. .
Aiheesta muualla

.aspx Matti Luoma-aho Suomen kansanedustajat. Eduskunta.
Mary Ross

| Mary Golda Ross |
| --- | --- |

Henkilötiedot
Syntynyt: 9. elokuuta 1908 Oklahoma, Yhdysvallat
Kuollut: 29. huhtikuuta 2008 (99 vuotta) Los Altos, Kalifornia
Kansalaisuus:  Yhdysvallat
Ammatti:  Matemaatikko
Mary Golda Ross (9. elokuuta 1908 Oklahoma, Yhdysvallat – 29. huhtikuuta 2008 Los Altos, Kalifornia) oli yhdysvaltalainen matemaatikko, joka työskenteli ensimmäisenä syntyperäisenä naisena Yhdysvaltain avaruusohjelmassa. Hänet tunnetaan merkittävästä panostuksestaan avaruuden tutkimisen ja ilmailutekniikan piireissä.
Rossin vanhemmat olivat Mary Henrietta Moore Ross ja William Wallace Ross Jr. Hän valmistui Coloradon yliopistosta vuonna 1938 matematiikan maisteriksi.
Vuonna 1952 Rossista tuli ainoa naispuolinen jäsen Yhdysvaltain Skunk Works -yksikössä, josta muodostui Yhdysvaltain johtava sotilaslentokonekehittäjä.
Mike (kukko)

Mike (1945–1947) oli kukko, joka eli 18 kuukauden ajan ilman päätä.
Maanantaina 10. syyskuuta vuonna 1945 maanviljelijä Lloyd Olson Fruitassa, Coloradon osavaltiossa Yhdysvalloissa oli kutsunut anoppinsa päivälliselle. Olson meni vaimonsa kehotuksesta tappamaan kanaa ruuaksi, mutta yrittäessään katkaista 5 ja puolen kuukauden ikäisen Mike-kukon kaulaa hän epäonnistui, ja jäljelle jäi toinen korva sekä osia aivoista. Se jäi henkiin, ja Olsonit söivät päivälliseksi jotain muuta.
Päätön Mike kykeni suoriutumaan normaaleista kanalle kuuluvista toiminnoista ilman päätä. Koska Lloyd Olson ei ollut saanut kanaa tapetuksi, hän päätti pitää sen hengissä. Mike jopa kasvoi kokoa, kun sille syötettiin maidon ja veden sekoitusta pipetillä suoraan kaula-aukkoon. Kerrotaan, että Mike olisi syönyt jopa maissin jyviä. Syödessään se oli kuitenkin tukehtua omaan limaansa, ja Olsonit päättivät jatkaa ruokintaa käyttäen apunaan ruiskua.
Mike ei kuitenkaan pystynyt kiekumaan normaalin kukon lailla, vaan tuottamaan ainoastaan korisevaa ääntä. Päättömyydestään huolimatta se kasvoi 1,1 kilogrammasta lähemmäs 3,6 kilogramman painoiseksi.
Päätön kukko saavutti kuuluisuutta, ja Mikeä alettiin kierrättää ympäri maata erilaisissa näytöksissä muiden eläinkummajaisten kuten kaksipäisen vasikan kanssa. Mike pääsi myös joidenkin sanomalehtien etusivulle. Monet eläinaktivistit esittivät Olsonia kohtaan kritiikkiä.
Miken näkeminen maksoi 25 senttiä, ja kuukaudessa esiintymistulot kohosivat peräti 4 500 dollariin. Miken rinnalla esitettiin myös irrallista kukon päätä, joka ei kuitenkaan ollut Miken oma pää, jonka oli kissa syönyt. Myöhemmin viranomaiset tutkivat Mikeä ja totesivat, ettei se tuntenut kärsimystä.
Maaliskuussa 1947 eräässä motellissa Phoenixissa paluumatkalla esitysmatkalta, Mike tukehtui keskellä yötä. Olsoneilla ei ollut käytössään ruiskua, jolla Miken kurkku oli tavallisesti puhdistettu, eikä mitään ollut tehtävissä. Jostakin syystä herra Olson väitti pitkän aikaa myyneensä Miken ja kertoi tarinoita, että se olisi jatkanut kiertue-elämää vielä vuonna 1949.
Myöhemmin asiaa on tutkittu, ja todettu, että yrittäessän teurastaa Mikeä, terä ei ollut leikannut kaulalaskimoa, ja verisuonen tukoksen seurauksena verenvuoto oli estynyt, eikä Mike ollut vuotanut kuiviin. Vaikka Miken pää oli lähes kokonaan irti, sen toinen korva ja osia aivorungosta oli kiinni vartalossa. Kanalinnun refleksejä ohjailee suurimmilta osin aivorunko, ja tämän johdosta Mike kykeni jatkamaan suhteellisen normaalia kukon elämää.
Aiheesta muualla

Miken kotisivu